شه‌فه‌ق نيوز/ پاسه‌پۆرت يابانى بويه‌ خاسترين پاسه‌پۆرت له‌ جه‌هان ئه‌را گه‌شتكردن، ئه‌ويش وه‌ گووره‌ى توێژينه‌وه‌يگ "هینلی ئاند بارتنرز پاسپۆرت ئێندكس" له‌ ساڵ 2018.
وه‌ گووره‌ى توێژينه‌وه‌گه‌"هینلی پاسپۆرت"ئه‌وه‌ ده‌ركه‌فت ك پاسه‌پۆرت يابانى تويه‌نريه‌ێد وه‌بى ڤيزا گه‌شت وه‌پى ئه‌را 190 وڵات بكريه‌ێد، ك كه‌فته‌سه‌ نواى پاسه‌پۆرت سه‌نگافوره‌ له‌وه‌ختيگ ئه‌و پاسه‌پۆرته‌ گه‌شت 189 وڵات وه‌بى ڤيزا‌ وه‌پى كريا و زويتريش پله‌ى يه‌كه‌م داشت ك ئيسه‌ پله‌ى دويه‌م وه‌رگرت.
جى باسه‌، پاسه‌پۆرت وڵات ئيماراتيش له‌ وڵاته‌يل عه‌ره‌بى پله‌ى يه‌كه‌م ديرێد ك گه‌شت ئه‌را 161 وڵات وه‌بى ڤيزا وه‌پى ئه‌كريه‌ێد و پاسه‌پۆرته‌يل يه‌مه‌ن و سۆماڵ و سوريا و عراقيش له‌ خراوترين پاسه‌پۆرته‌يل جه‌هانن
